PLINY: NATURAL HISTORY 



rebinthus, populus, ornus, carpinus ; est in Appen- 

 nino et frutex qui vocatur cotinus, ad linamenta 



74 modo conchylii colore insignis. montes et valles 

 diligunt ^ abies, robur, castaneae, tilia, ilex, cornus. 

 aquosis montibus gaudent acer, fraxinus, sorbus, tilia, 

 cerasus. non temere in montibus visae sunt prunus, 

 punicae, oleastri, iuglans, mori, sabuci ; descendunt 

 et in plana cornus, corylus, quercus, ornus, acer, 

 fraxinus, fagus, carpinus ; subeunt et in montuosa 

 ulmus, malus, pirus, laurus, myrtus, sanguinei 

 frutices ilex tinguendisque vestibus nascentis geni- 

 stae. gaudet frigidis sorbus, sed magis etiam betulla. 



75 Gallica haec arbor mirabili candore atque tenuitate, 

 terribilis magistratuum virgis, eadem circulis flexilis, 

 item corbimn costis ; bitumen ex ea Galli excoquunt. 

 in eosdem situs comitantur et spina, nuptiarum faci- 

 bus auspicatissima, quoniam inde fecerint pastores 

 qui rapuerunt Sabinas, ut auctor est Masurius ; nunc 

 facibus carpinus, corylus familiarissimae. 



76 XXXI. Aquas odere cupressi, iuglandes, castaneae, 

 laburnum. Alpina et haec arbor, nec vulgo nota, dura 

 ac candida materie, cuius florem cubitalem longitudine 

 apes non adtingunt. odit et quae appellatur lovis 

 barba, in opere topiario tonsilis et in rotunditatem 



^ Rac.kham : diligit. 



'^ Ehus cotiniis. 



